U-I-420/20
Natisni
Opravilna št.:
U-I-420/20
Datum odločitve:
14. 12. 2020
ECLI:
ECLI:SI:USRS:2020.U.I.420.20
Akt:
Odlok o začasni delni omejitvi gibanja ljudi zaradi preprečevanja okužb s SARS-CoV-2 (Uradni list RS, št. 143/20)

Odlok o spremembah Odloka o začasni splošni omejitvi oziroma prepovedi zbiranja ljudi v Republiki Sloveniji ter prepovedi prometa posameznih vrst blaga in izdelkov v času zbiranja ljudi (Uradni list RS, št. 143/20)

Odlok o dopolnitvah in spremembi Odloka o začasnih ukrepih za zmanjšanje tveganja okužbe in širjenja okužbe z virusom SARS-CoV-2 (Uradni list RS, št. 143/20)
 
Odlok o spremembah in dopolnitvi Odloka o omejitvah ponujanja in prodajanja blaga in storitev potrošnikom v Republiki Sloveniji (Uradni list RS, št. 143/20)
Izrek:
Pobuda za začetek postopka za oceno ustavnosti in zakonitosti Odloka o začasni delni omejitvi gibanja ljudi zaradi preprečevanja okužb s SARS-CoV-2 (Uradni list RS, št. 143/20), Odloka o spremembah Odloka o začasni splošni omejitvi oziroma prepovedi zbiranja ljudi v Republiki Sloveniji ter prepovedi prometa posameznih vrst blaga in izdelkov v času zbiranja ljudi (Uradni list RS, št. 143/20),
Odloka o dopolnitvah in spremembi Odloka o začasnih ukrepih za zmanjšanje tveganja okužbe in širjenja okužbe z virusom SARS-CoV-2
(Uradni list RS, št. 143/20) ter Odloka o spremembah in dopolnitvi Odloka o omejitvah ponujanja in prodajanja blaga in storitev potrošnikom v Republiki Sloveniji (Uradni list RS, št. 143/20)
se zavrne.
Evidenčni stavek:
Ustavno sodišče pobudo za začetek postopka za oceno ustavnosti zavrne, če od odločitve ni pričakovati rešitve pomembnega pravnega vprašanja.
Geslo:
1.5.51.1.5.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker ne odpira pomembnega vprašanja.
Pravna podlaga:
Člen 26.2, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Igor Jurišič, Maribor
Datum vloge:
18. 10. 2020
Vrsta odločitve:
sklep
Vrsta rešitve:
zavrnitev
Dokument:
US32709
Dokument v PDF obliki:
U-I-420-20.pdf
210 KB
Prenesite datoteko
U-I-420/20-8
14. 12. 2020
SKLEP
Ustavno sodišče je v postopku za preizkus pobude Igorja Jurišiča, Maribor, na seji 14. decembra 2020
sklenilo:
Pobuda za začetek postopka za oceno ustavnosti in zakonitosti
Odlok
a
o začasni delni omejitvi gibanja ljudi zaradi preprečevanja okužb s SARS-CoV-2 (Uradni list RS, št. 143/20)
,
Odlok
a
o spremembah Odloka o začasni splošni omejitvi oziroma prepovedi zbiranja ljudi v Republiki Sloveniji ter prepovedi prometa posameznih vrst blaga in izdelkov v času zbiranja ljudi (Uradni list RS, št. 143/20),
Odlok
a
o dopolnitvah in spremembi Odloka o začasnih ukrepih za zmanjšanje tveganja okužbe in širjenja okužbe z virusom SARS-CoV-2
(Uradni list RS, št. 143/20)
ter
Odlok
a
o spremembah in dopolnitvi Odloka o omejitvah ponujanja in prodajanja blaga in storitev potrošnikom
v Republiki Sloveniji (Uradni list RS, št. 143/20)
se zavrne.
OBRAZLOŽITEV
1. Pobudnik izpodbija v izreku navedene odloke. Zatrjuje, da so v neskladju z Ustavo in 7. členom oziroma 39. členom Zakona o nalezljivih boleznih (Uradni list RS, št. 33/06, 142/20 - ZNB). Pojasnjuje, da odloki ne temeljijo na ustrezni pravni podlagi, saj v času njihove uveljavitve epidemija ni bila uradno razglašena niti niso bila uradno razglašena krajevno okužena oziroma ogrožena območja. Pri tem se sklicuje tudi na javno dostopna pojasnila Nacionalnega inštituta za javno zdravje.
2. Po presoji Ustavnega sodišča so (postali) očitki pobudnika brezpredmetni. Izpodbijani odloki so namreč začeli veljati 16. 10. 2020, tri dni pozneje, tj. 19. 10. 2020, pa je bila z Odlokom o razglasitvi epidemije nalezljive bolezni COVID-19 na območju Republike Slovenije (Uradni list RS, št. 146/20) razglašena epidemija za celotno državo.
[1]
3. Po drugem odstavku 26. člena Zakona o Ustavnem sodišču (Uradni list RS, št. 64/07 – uradno prečiščeno besedilo, 109/12 in 23/20 – v nadaljevanju ZUstS) Ustavno sodišče pobudo zavrne, če od odločitve ni pričakovati rešitve pomembnega pravnega vprašanja. Ko gre za oceno zakonitosti, sprejme pobudo za začetek takega postopka Ustavno sodišče torej le tedaj, če bo lahko na njeni podlagi odločilo o pomembnem ustavnopravnem vprašanju. Ker pobuda v luči konkretnih okoliščin zadeve ne odpira pomembnih ustavnopravnih vprašanj, jo je Ustavno sodišče zavrnilo.
4. Zaradi navedene odločitve se Ustavno sodišče ni opredeljevalo do vprašanja, ali so bile izpolnjene procesne predpostavke za njeno obravnavo.
5. Ustavno sodišče je sprejelo ta sklep na podlagi drugega odstavka 26. člena ZUstS in tretje alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20) v sestavi: predsednik dr. Rajko Knez ter sodnice in sodniki dr. Matej Accetto, dr. Rok Čeferin, dr. Dunja Jadek Pensa, Dr. Dr. Klemen Jaklič (Oxford ZK, Harvard ZDA), dr. Špelca Mežnar, dr. Marijan Pavčnik, Marko Šorli in dr. Katja Šugman Stubbs. Sklep je sprejelo soglasno.
dr. Rajko Knez
Predsednik
[1]
Ta je sicer medtem že prenehal veljati (19. 10. 2020 – 17. 11. 2020), a je bila z Odlokom o razglasitvi epidemije nalezljive bolezni COVID-19 na območju Republike Slovenije (Uradni list RS, št. 166/20) znova razglašena epidemija še za nadaljnjih 30 dni (18. 11. 2020 – 17. 12. 2020).
⇒